પટેલની અમદવાદની ગયા વર્ષે યોજાયેલી સભામાં સમાધાન માટે અને પાટીદારોને અનામત આપવાની જાહેરાત સભાસ્થળે આવીને મુખ્યમંત્રી પોતે કરે તેવી માગણી કરતાં મામલો બિચક્યો હતો પણ અલ્પેશ ઠાકોરે આવી કોઇ માગણી કરી નહીં. સાથે સરકારના મહેસૂલ પ્રધાન ભૂપેન્દ્રસિંહ ચૂડાસમાને આવેદનપત્ર આપવા અલ્પેશ ઠાકોર સિવાયનું પ્રતિનિધિમંડળ ગાંધીનગર સરકિટ હાઉસ ગયું હતું. રાજ્ય સરકાર તરફથી આગામી બજેટસત્રમાં દારૂબંધીના કાયદામાં સુધારો કરવાની ખાતરી આપતાં જ બંને પક્ષોએ સમાધાન કરીને ગુજરાતની શાંતિ બરકરાર રાખવાનું વધારે યોગ્ય માન્યું. આ ઘટનાથી અલ્પેશ ઠાકોરની ચાહના માત્ર ઠાકોર સમાજમાં જ નહીં પણ અન્ય સમાજમાં પણ વધી હોવાની ચર્ચા સચિવાલયમાં થઇ રહી છે.